บันทึกความเข้าใจของสโมสร สำหรับภาค 3330

1. เงื่อนไขของการมีคุณสมบัติ
2. หน้าที่รับผิดชอบของเจ้าหน้าที่สโมสร
3. แผนการจัดการด้านการเงิน
4. ข้อกำหนดของสมุดธนาคาร
5. การรายงานการใช้ทุนสนับสนุน
6. การเก็บเอกสาร
7. การรายงานการใช้ทุนสนับสนุนผิดประเภท

1. เงื่อนไขของการมีคุณสมบัติ

1.1 สโมสรโรตารีที่ผ่านการพิจารณาคุณสมบัติแล้ว จะได้รับสถานภาพนั้นเป็นเวลา 1 ปี

1.2 สโมสรโรตารีที่ยอมรับข้อตกลงนี้และได้รับทุนสนับสนุนของมูลนิธิโรตารี แสดงว่าสโมสรโรตารีนั้นเข้าใจและยืนยันว่า สโมสรจะรับผิดชอบในการใช้ทุนสนับสนุนในนามสโมสร ไม่ว่าบุคคลหรือกลุ่มบุคคลก็ตามจะเป็นผู้ควบคุมการเงิน

1.3 สโมสรโรตารีต้องเปิดเผยในเรื่องการมีผลประโยชน์ทับซ้อนที่อาจจะมี และต้องปฏิบัติตามนโยบายเกี่ยวกับผลประโยชน์ทับซ้อน สำหรับผู้ที่มีส่วนร่วมในทุนสนับสนุนตามมาตรา 7.030 ของประมวลนโยบายของมูลนิธิโรตารี

1.4 สโมสรโรตารีต้องให้ความร่วมมือกับคณะตรวจสอบบัญชีของภาคและมูลนิธิโรตารีของโรตารีสากลในทุก ๆ ด้าน

2. ความรับผิดชอบของผู้นำของสโมสรสำหรับการมีคุณสมบัติ

2.1 สโมสรโรตารีจะต้องแต่งตั้งสมาชิกของสโมสรเพื่อจัดการเรื่องการมีคุณสมบัติของสโมสรและทำให้มั่นใจว่าจะดำเนินมาตรการในการดูแลและจัดการทุนสนับสนุนของมูลนิธิโรตารีทุก ๆ ทุนอย่างเหมาะสม

2.2 สโมสรโรตารีต้องวางแผนการหาผู้สืบทอดสำหรับการโอนย้ายบันทึกต่าง ๆ ของทุนสนับสนุนเพื่อให้มั่นใจในการเก็บรักษาข้อมูลรวมถึงเอกสารต่าง ๆ

2.3 นายกสโมสรรับเลือกหรือผู้ได้รับการแต่งตั้งจากสโมสรต้องเข้าร่วมอบรมการจัดการทุนสนับสนุนและการมีคุณสมบัติที่ภาคเป็นผู้จัด

3. การจัดการด้านการเงิน

3.1 สโมสรต้องมีบัญชีธนาคารซึ่งจะใช้สำหรับกองทุนสนับสนุนระดับโลกของมูลนิธิโรตารีเท่านั้น โดยต้องเป็นไปตามกฎหมายที่บังคับใช้ ดังรายละเอียดต่อไปนี้

3.1.1 บัญชีธนาคารดังกล่าวควรเป็นบัญชีที่ไม่มีดอกเบี้ยหรือดอกเบี้ยต่ำ หากมีดอกเบี้ย ต้องมีการบันทึกและนำไปใช้ในกิจกรรมของโครงการที่มีคุณสมบัติเหมาะสมและได้รับอนุมัติแล้ว หรือส่งคืนให้โรตารีสากลหรือภาค

3.1.2 ต้องไม่นำเงินทุนสนับสนุนที่ได้รับฝากรวมกันไว้ในบัญชีเพื่อการลงทุน ซึ่งรวมไปถึงกองทุนรวม ใบรับฝากเงิน พันธบัตร และหุ้น

3.1.3 จะต้องมีโรแทเรียนอย่างน้อย 2 คนเป็นผู้ลงนามในเช็คและการถอนเงิน

3.2 สโมสรโรตารีต้องมีแผนการจัดการด้านการเงิน ซึ่งควรมีมาตรการดังนี้

3.2.1 ต้องมีระบบบัญชีตามมาตรฐาน ซึ่งรวมไปถึงบันทึกการรับและการจ่ายเงินทั้งหมด และเก็บรักษาใบเสร็จรับเงินที่มีมูลค่าเท่ากับหรือมากกว่า US$ 75 (หรือจำนวนที่กฎหมายบังคับใช้)

3.2.2 การชำระค่าใช้จ่ายจากเงินทุนสนับสนุน ต้องชำระโดยตรงให้กับโรแทเรียน ผู้ขายหรือผู้ได้รับผลประโยชน์ตามที่ได้รับอนุมัติในใบสมัครขอรับทุน ส่วนเงินทุนสนับสนุนที่ยังไม่ได้ใช้จ่ายในทันที ต้องเก็บไว้ในบัญชีโครงการตามที่กำหนด ไม่สามารถนำไปใช้จ่ายในเรื่องอื่น ๆ ได้ นอกจากการชำระค่าใช้จ่ายในกิจกรรมของโครงการโดยตรงหรือส่งคืนให้ภาคหรือมูลนิธิโรตารีเท่านั้น

3.2.3 ต้องทำบัญชีการเงินรายรับ – รายจ่าย ระบุถึงดอกเบี้ยและการรับเงินคืน (ถ้ามี)

3.2.4 ต้องทำบัญชีแยกประเภทเป็นหมวดหมู่ แยกตามโครงการแต่ละโครงการ

3.2.5 ต้องมีระบบบัญชีรายการสิ่งของเพื่อควบคุมอุปกรณ์และทรัพย์สินอื่นๆ ที่ซื้อด้วยเงินทุนสนับสนุน รวมถึงสิ่งของที่ซื้อ ผลิตหรือแจกให้ในกิจกรรมที่ใช้เงินทุนสนับสนุน

3.2.6 ต้องจัดทำการกระทบยอดบัญชีธนาคารทุกเดือน

3.2.7 ต้องมีแผนรองรับการส่งมอบ การโอนบัญชีธนาคารในกรณีที่มีการเปลี่ยนแปลงผู้นำ

3.2.8 กิจกรรมของโครงการที่รับทุนสนับสนุนรวมถึงการแลกเปลี่ยนเงิน ต้องอยู่ภายใต้กฎหมายท้องถิ่น

4. การเก็บรักษาเอกสาร

4.1 สโมสรโรตารีต้องมีระบบการเก็บรักษาเอกสารหรือห้องเก็บเอกสารของสโมสรเพื่อเก็บรักษาเอกสารต้นฉบับเป็นเวลาอย่างน้อย 5 ปีหรือมากกว่านั้น ตามแต่กฎหมายระบุไว้ รวมทั้งเอกสารดังต่อไปนี้

4.1.1 เอกสารที่เกี่ยวกับการมีคุณสมบัติ

4.1.2 บันทึกและเอกสารทั้งหมดที่เกี่ยวกับนโยบายและวิธีปฏิบัติที่กำหนดในบันทึกความเข้าใจของสโมสร

4.1.3 เอกสารที่เกี่ยวกับทุนสนับสนุน รวมทั้งเอกสารต้นฉบับของทุนสนับสนุนทั้งหมด เอกสารการเสนอขอรับทุนและใบสมัครขอรับทุน ข้อตกลงทุนสนับสนุน รายงานที่เสนอต่อมูลนิธิโรตารีของโรตารีสากลและภาค ใบเสร็จรับเงินและใบแจ้งหนี้สำหรับการจัดซื้อที่ใช้เงินทุนสนับสนุน รวมถึงจดหมายที่เขียนเป็นลายลักษณ์อักษรและจดหมายอิเล็กทรอนิคส์

4.2 เอกสารต่าง ๆ ควรเก็บไว้ในสถานที่เปิดเผยซึ่งโรแทเรียนในสโมสรสะดวกในการใช้งาน และต้องจัดส่งให้กับมูลนิธิโรตารีของโรตารีสากลหรือภาคตามที่ได้รับการร้องขอหรือในกรณีที่มีการตรวจสอบบัญชี

5. การรายงานการใช้ทุนสนับสนุน

สโมสรต้องทำรายงานการใช้ทุนสนับสนุนตามข้อกำหนดที่ระบุไว้ในเงื่อนไขสำหรับทุนสนับสนุนระดับภาค และระดับโลกของมูลนิธิโรตารี

6. วิธีการรายงานและการแก้ไขปัญหาการใช้ทุนสนับสนุนผิดประเภท

สโมสรต้องรายงานให้ภาคทราบถึงการใช้ทุนสนับสนุนผิดประเภทหรือความไม่ปกติต่างๆ ที่อาจจะเกิดขึ้นได้ในกิจกรรมที่เกี่ยวข้องกับทุนสนับสนุน

7. การยินยอมและข้อตกลง

ข้าพเจ้าซึ่งเป็นผู้รับผิดชอบการบริหารกิจกรรมของทุนสนับสนุนของสโมสรโรตารี ..................................... ขอรับรองว่า สโมสรจะยึดมั่นต่อข้อกำหนดต่างๆ ตามที่ระบุในบันทึกความเข้าใจและจะรายงานให้ภาค 3330 โรตารีสากล ทราบถึงการเปลี่ยนแปลงใด ๆ รวมถึงการแก้ไขนโยบายและวิธีปฏิบัติงานของสโมสรในเรื่องที่เกี่ยวข้องกับข้อกำหนดเหล่านี้

|  |  |  |
| --- | --- | --- |
| นายกสโมสร (2565– 2566) |  | ประธานมูลนิธิสโมสร(2565 – 2566) |
| ชื่อ: |  | ชื่อ: |
| ลายเซ็น |  | ลายเซ็น |
| วันที่ |  | วันที่ |